דודי פדלון

דודי פדלון (נולד ב-16 בספטמבר 1976 בראשון לציון) הוא כדורגלן עבר ישראלי ששיחק בעמדת המגן השמאלי.

קריירה
פדלון החל את הקריירה שלו במחלקת הנוער של הפועל תל אביב. בעונת 1998/99 החל לשחק בקבוצת צפרירים חולון, ועונה לאחר מכן עבר לקבוצת הפועל פתח תקווה, בה שיחק שתי עונות רצופות. בעונת 2001/02 חזר לקבוצת צפרירים חולון לעונה אחת ואז חזר לעונה אחת לקבוצת הפועל פתח תקווה.

את עונת 2003/04 פתח בקבוצת הפועל נצרת עילית והמשיך בה שלוש שנים כולל עלייה לליגת העל בעונת 2003/04. בעונת 2006/07 עבר פדלון למכבי נתניה, שם שימש כמגן המחליף של דדי בן דיין, ובעונה שלאחר מכן עבר לקבוצת הפועל באר שבע, במדיה שיחק שנתיים רצופות.

בקיץ 2009 עבר לשחק בעולה החדשה לליגת העל, הפועל עכו, ובעונה שלאחר מכן עבר לקבוצת הפועל רמת גן, במדיה פרש ממשחק פעיל בקיץ 2011.

קישורים חיצוניים

מגני כדורגל ישראלים
כדורגלני צפרירים חולון
כדורגלני הפועל פתח תקווה
כדורגלני הפועל נוף הגליל
כדורגלני מכבי נתניה
כדורגלני הפועל באר שבע
כדורגלני הפועל עכו
כדורגלני הפועל רמת גן
ראשון לציון: כדורגלנים
ישראלים שנולדו ב-1976